Publication: Magyar Közlöny
Issue: MK-2005-57 (Year: 2005, Number: 57)
Era: 2004-2010
Section: 5. melléklet a 25/2005. (IV. 29.) GKM rendelethez
Paragraph Index: 193

4. MINTAVÉTEL LAZA SZÁLAKBÓL 4.1. Irányítatlan szálak – Állítsuk össze a vizsgálati mintát a laboratóriumi mintából véletlenszerûen kivett szálcsomókból. Alaposan keverjük össze a teljes vizsgálati mintát egy laboratóriumi kártoló segítségével. Végezzük el a fátyol vagy a keverék, valamint a lehulló és a keverõ eszközre tapadt szálak elõkezelését. Ezután vegyük ki a próbadarabokat a fátyolból vagy keverékbõl, a lehulló szálakból és a keverõ eszközre tapadt szálakból a megfelelõ tömegarányban. Ha a kártolt fátyol az elõkezelés után sértetlen marad, a próbadarabokat a 4.2. pontban leírt módon vegyük ki. Ha az elõkezelés során a kártolt fátyol szétbomlik, minden próbadarabhoz húzzunk ki véletlenszerûen legalább 16 megfelelõ, közel azonos méretû kis szálcsomót, és egyesítsük azokat. 4.2. Irányított szálak (kártolt fátylak, szalagok, elõfonalak) – Vágjunk ki a laboratóriumi minta véletlenszerûen kiválasztott részeibõl legalább 10, egyenként kb. 1 g-os részt, teljes keresztmetszetben. Végezzük el az így kialakított vizsgálati minta elõkezelését. Egyesítsük újra a keresztmetszeti vágatokat, az oldalukkal egymás mellé helyezve õket, majd vágjuk le belõle a próbadarabot úgy, hogy mind a 10 darabból kerüljön bele egy rész.

Source: https://magyarkozlony.hu/hivatalos-lapok/bbe38881db364b3df29746531a987dfb5dec0756/dokumentumok/3f9c73e3aaa94d4a7bbcd603fab828e5ec3ef808/letoltes